

DUHA KA KATUYOAN

**GIYA SA FACILITATOR**

Kini nga giya makatabang kanimo sa paghimo og mga diskusyon bahin sa unsaon pag-ila ug mas maayo nga masuportahan ang mga indibidwal nga adunay mga kakulangan gamit ang *Two Purposes [Duha ka Katuyoan]* nga bidyo. Bisan kon ang mga ideya niini nga latid makatabang kanimo nga makasugod, makahimo ka usab og imong kaugalingon nga mga butang nga hisgotan aron maila ug matubag ang piho nga mga panginahanglan.

Tinoa kon kinsa ang kinahanglan nimong dapiton sa pagtan-aw ug hisgotan ang *Two Purposes*. Mahimo nimong iapil ang mga lider sa tinuohan, mga magtutudlo, mga pamilya, ug ubang mga naghatag og serbisyo sa inyong komunidad.

# Tan-awa isip usa ka grupo ug dayon tukia

* Unsay imong mga nahunahuna o mga pagbati bahin sa bidyo?
* Sa unsa nga paagi nga kini nga bidyo adunay kalabotan ngadto sa atong kongregasyon?
* Unsa ang pipila ka “mga pultahan” nga gikinahanglan natong ablihan diha sa atong kongregasyon?
* Unsa man ang atong mabuhat aron maabli kadto nga mga pultahan?

# Pagkonsiderar og mga paagi aron sa pagsu- porta niadtong adunay mga kakulangan

## Tinoa

* + Kinsa sa atong kongregasyon ang adunay espesyal nga mga panginahanglan? Sama pananglit, kinsa ang adunay dili makita nga kakulangan, sama sa high-functioning autism o usa ka emosyonal o ubang balik-balik nga sakit?
  + Samtang magtan-aw kita palibot sa atong kongregasyon, kinsa ang mahimong adunay tinguha sa pagsimba uban kanato apan wala dinhi? Ang mga ehemplo naglakip sa mga ginikanan sa mga anak nga adunay mga kakulangan ug mga hamtong nga adunay mga kakulian sa panan-aw o pangdungog, balik-balik nga mga sakit, mga problema sa paglihok-lihok, ug uban pa.
  + Unsaon nato pag-apil sila ug pagtanyag kanila og dugang oportunidad nga mobati nga nahisakop?

## Access

* + Paggahin og pipila ka minuto sa pagsuroy libot sa atong mga pasilidad. Unsa kaha ang mahimong pipila ka mga babag alang niadtong adunay kakulangan?
  + Ang atong pasilidad nakatubag ba sa mga panginahanglan niadtong adunay limitado nga mga abilidad o makahimo ba kini og kabalaka? Mga ehemplo mahimo nga pisikal nga mga limitasyon, sama sa mga hagdanan, mga pultahan, o mga mikropono nga walay mga kaagian sa wheelchair, ug sosyal nga mga kalihokan nga wala maglakip og mga pagpahiangay sa pagkaon [food accommodations].
  + Unsa ang pipila ka mga paagi nga kita mas makadawat ug makapaapil sa uban?

“Kita gitawag aron sa paghangop sa estrang- hero, apan ang estranghero dili angayan nga magpabiling estranghero sa dugay nga panahon.”

—Dr. Erik Carter, Vanderbilt University

## Mga pamilya

* + Kinsa ang mga tig-amuma nga nagkinahanglan og suporta aron mas hingpit nga makaapil sa mga kalihokan nga atong gipasiugdahan?
  + Unsaon nato paghatag og gahom o pagpangalagad ngadto niini nga mga indibidwal ug ilang mga pamilya?
  + Unsaon nimo ug sa imong pamilya pagsuporta niini nga paningkamot?

# Unsay sunod?

* Unsa nga mga direksiyon sa buhat ang atong himoon isip resulta niini nga miting?
* Unsa ang atong lain nga buhaton sa umaabot?

**Tan-awa ang Two Purposes** [Duha ka Katuyoan]**nga bidyo sa disability.ChurchofJesusChrist.org**

© 2022 by Intellectual Reserve, Inc. All rights reserved. Bersiyon: 4/19. Hubad sa Two Purposes Facilitator Guide*.* Cebuano.

PD60008903 853. Giimprinta sa Pilipinas